
Na podlagi 61. člena Zakona o javnih uslužbencih (Uradni list RS, št. 32/25 in 1400/26, v nadaljevanju: ZJU-1) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I) Ministrstvo za notranje zadeve in javno upravo, Policija, Štefanova ulica 2, Ljubljana, objavlja strokovno-tehnično delovno mesto za določen čas za čas trajanja projekta, in sicer:

koordinator VII/1 (šifra DM 73127) v Generalni policijski upravi, Službi generalnega direktorja policije, Sektorju za mednarodne policijske operacije. 
Kandidat, ki se bo prijavil na prosto delovno mesto, mora izpolnjevati naslednje pogoje:

· visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja), višješolsko izobraževanje (prejšnje)/višješolska izobrazba (prejšnja),

· najmanj 8 mesecev delovnih izkušenj,

· opravljeno osnovno usposabljanje za obravnavo in varovanje tajnih podatkov (kandidat ga lahko opravi v okviru izbirnega postopka),

· da ni bil pravnomočno obsojen zaradi naklepnega kaznivega dejanja, za katero se storilec preganja po uradni dolžnosti in da ni bil pravnomočno obsojen zaradi drugega kaznivega dejanja na nepogojno kazen zapora v trajanju več kot tri mesece,

· da zoper njega ni vložena pravnomočna obtožnica zaradi naklepnega kaznivega dejanja, za katero se storilec preganja po uradni dolžnosti,

· da je državljan Republike Slovenije s stalnim prebivališčem v Evropski uniji,

· da je bil varnostno preverjen v obsegu in na način, kot je določen v Zakonu o organiziranosti in delu v policiji, in da zanj ne obstaja varnostni zadržek.
Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.
Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. 

Zahtevane delovne izkušnje se skrajšajo v primerih določenih v 62. členu Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25, 1083/26 in 1696/26).

· Naloge delovnega mesta: 

· opravljanje strokovno in organizacijsko-tehničnih nalog za nemoteno delovanje Uradnikov za zvezo za priseljevanje,

· vodenje predpisane dokumentacije,

· zbiranje in urejanje podatkov, vodenje evidenc in pripravljanje poročil,

· sodelovanje v komisijah in odborih,

· opravljanje drugih nalog s svojega delovnega področja, ki jih naroči nadrejeni,

· opravljanje nalog glavne pisarne,

· koordiniranje pri izvajanju zahtevnejših nalog,

· dajanje pojasnil,

· izdelovanje zahtevnejših poročil.

Posebnost delovnega mesta: neenakomerni delovni čas (razpored).

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe, leto pridobitve izobrazbe in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),

3. pisno izjavo kandidata, da:

· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil pravnomočno obsojen zaradi drugega kaznivega dejanja na nepogojno kazen zapora v trajanju več kot tri mesece,

· zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

· je državljan Republike Slovenije s stalnim prebivališčem v Evropski uniji,

· soglaša z varnostnim preverjanjem v obsegu in na način, kot je določen v Zakonu o organiziranosti in delu v policiji.

4. pisno izjavo, da za namen tega postopka dovoljuje Ministrstvu za notranje zadeve in javno upravo, pridobitev podatkov iz 3. točke iz uradne evidence (v primeru, da kandidat z vpogledom iz uradnih evidenc ne soglaša, mora sam predložiti vsa dokazila).

Zaželeno je, da prijava vsebuje tudi kratek življenjepis, v katerem naj kandidat poleg formalne izobrazbe navede tudi druga znanja, sposobnosti in veščine, ki jih je pridobil.
Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Navedeno zaposlitev 90% financira EU – Instrument za finančno podporo za upravljanje meja in vizumsko politiko v okviru Sklada za integrirano upravljanje meja (IUMV).

Z izbranim kandidatom bo sklenjena pogodba o zaposlitvi za določen čas, za čas trajanja projekta, s polnim delovnim časom in trimesečnim poskusnim delom. Izhodiščni plačni razred delovnega mesta je 17. plačni razred, ki na dan objave znaša 1.828,45 € bruto mesečno in bo od 1. 7. 2027 znašal 1.998,86 € bruto mesečno, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT). Izbrani kandidat bo delo opravljal v prostorih Generalne policijske uprave, Litostrojska cesta 54, Ljubljana, oziroma v drugih uradnih prostorih organa.
Kandidati pošljejo prijavo preko spletne strani https://kadri.mnz.gov.si/delovna-mesta/ ali v pisni obliki na priloženem obrazcu "Vloga za zaposlitev", v zaprti ovojnici, na naslov MNZJU RS, Štefanova ulica 2, 1501 Ljubljana, z označbo "JO št. 1100-303/2026" na spodnji levi oz. zadnji strani ovojnice, in sicer v 15 dneh od objave na spletnem mestu državne uprave GOV.SI in spletni strani Zavoda RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov gp.mnzju@gov.si, pri čemer veljavnost prijave ni pogojena z varnim elektronskim podpisom.
Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju: Albert Gaši, Sektor za mednarodne policijske operacije, tel. št. 01 428 52 30. Informacije o izvedbi javne objave: Ivana Marinović, Urad za organizacijo in kadre, tel. št. 01 428 50 17.
V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske. 

